**Teemu Engberg** (s. 9. kesäkuuta 1999 Loviisa) on suomalainen jääkiekkoilija, joka edustaa SM-liigajoukkue KooKoota. Hän on pelipaikaltaan vasen laitahyökkääjä.

Ura
---

### Seuraura

Engberg on Loviisan Jääkiekkoklubin kasvatti. Hän siirtyi 13-vuotiaana Helsingin IFK:hon kaudeksi 2012–2013. Engberg muutti omilleen Helsinkiin ollessaan 15-vuotias. Kaudella 2014–2015 hän oli joukkueensa paras maalintekijä C-nuorten SM-karsinnoissa 11 osumallaan. Kaudella 2015–2016 Engberg jakoi tehoilla 22+22=44 HIFK:n B-nuorten sisäisen pistepörssin voiton Niklas Nordgrenin kanssa ja sisäisen syöttöpörssin voiton Joel Kerkkäsen kanssa.

Harjoituskaudella 2017–2018 Engberg nousi HIFK:n SM-liigajoukkueeseen. Hän teki miesten pääsarjadebyyttinsä Mestarien liigassa 25. elokuuta 2017 vieraissa ruotsalaista Brynäs IF:ää vastaan. Engberg merkittiin HIFK:n 13. hyökkääjäksi ja hän sai ottelussa jääaikaa lopulta vain 29 sekuntia. SM-liigadebyyttinsä Engberg teki 20. syyskuuta 2017 vieraissa Tampereen Ilvestä vastaan, kun loukkaantumiset avasivat hänelle paikan HIFK:n kokoonpanosta. Engberg merkittiin joukkueen nelosketjun vasempaan laitaan Saku Salmelan ja Henri Tammisen viereen. Hän sai ottelussa jääaikaa 5.54 minuuttia. Liigauransa avausmaalin Engberg teki yhdeksännessä ottelussaan 11. tammikuuta 2018 vieraissa Mikkelin Jukureita vastaan. Kaikkiaan hän pelasi SM-liigassa kauden aikana 22 runkosarjaottelua tehopistein 2+2=4 ja viisi playoff-ottelua tehden kaksi syöttöpistettä. CHL:ssä Engberg jäi neljässä ottelussa ilman tehopisteitä. Hän voitti kauden päätteeksi SM-pronssia. Engberg pelasi suurimman osan kaudestaan kuitenkin vielä HIFK:n A-nuorissa, jossa hän voitti myös SM-pronssia.

Toukokuussa 2018 Engberg teki HIFK:n kanssa kaksivuotisen SM-liigasopimuksen. Kaudella 2018–2019 hän pelasi SM-liigassa 38 runkosarja- ja kolme playoff-ottelua tehopistein 3+1=4. Mestarien liigassa Engberg pelasi kuusi ottelua ilman tehopisteitä. Hän pelasi osan kaudestaan vielä myös HIFK:n A-nuorissa tehden runkosarjassa 14 ottelussa maali per peli tahdilla 14 maalia, jotka riittivät joukkueen sisäisen maalipörssin toiseen sijaan. Myös kaudesta 2019–2020 Engberg pelasi ison osan HIFK:n A-nuorissa. Hän pelasi SM-liigassa 27 runkosarjaottelua.

Kaudeksi 2020–2021 Engberg siirtyi kaksivuotisella sopimuksella KooKoohon. Joukkuetta valmensi hänelle alle 20-vuotiaiden maajoukkueesta tuttu Jussi Ahokas. Engberg pelasi ensimmäisen kokonaisen kautensa SM-liigassa tehden 54 runkosarjaottelussa tehot 10+7=17. Kahdessa playoff-ottelussa hän jäi ilman tehopisteitä. Huhtikuussa 2022 Engberg teki KooKoon kanssa vuoden mittaisen jatkosopimuksen. Vuotta myöhemmin hän teki seuran kanssa kaksivuotisen jatkosopimuksen.

Kaudella 2023–2024 Engberg oli Axel Ottossonin ohella KooKoon ainoa kauden kaikki 60 runkosarjaottelua pelannut pelaaja. Hän sai kauden aikana loukkaantumisten ja poissaolojen myötä vastuuta myös kärkiketjuissa ja ylivoimalla. Engberg teki SM-liigan yhden kauden piste-ennätyksensä tehoilla 10+10=20.

### Maajoukkueura

Engberg pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Engberg pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Engberg pelasi myös Ivan Hlinkan muistoturnauksessa vuonna 2016 sekä World U-17 Hockey Challengessa marraskuussa 2015. Yhteensä hän on pelannut 24 nuorten ja 26 poikien maaottelua.

Pelityyli
---------

Engberg pitää vahvuuksinaan luistelua ja laukausta, ja katsoo kiekollisessa ja kamppailupelaamisessa olevan vielä kehitettävää.

Muuta
-----

Engbergin pikkuveli Tuomas pelaa hyökkääjänä Loviisan Jääkiekkoklubin IV-divisioonajoukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | HIFK | A-SM | 6 | 0 | 1 | 1 | 4 | – | – | – | – | – |
| 2016–2017 | HIFK | A-SM | 37 | 5 | 13 | 18 | 18 | 7 | 0 | 0 | 0 | 0 | U18 | 7 | 1 | 1 | 2 | 2 |
| 2017–2018 | HIFK | A-SM | 39 | 14 | 21 | 35 | 32 | 10 | 0 | 2 | 2 | 2 |
|  | HIFK | SM-liiga | 22 | 2 | 2 | 4 | 4 | 5 | 0 | 2 | 2 | 2 |
| 2018–2019 | HIFK | A-SM | 14 | 14 | 4 | 18 | 2 | 4 | 2 | 0 | 2 | 6 | JMM | 6 | 0 | 0 | 0 | 4 |
|  | HIFK | SM-liiga | 38 | 3 | 1 | 4 | 12 | 3 | 0 | 0 | 0 | 0 |
| 2019–2020 | HIFK | A-SM | 18 | 7 | 8 | 15 | 2 | – | – | – | – | – |
|  | HIFK | SM-liiga | 27 | 2 | 1 | 3 | 22 | – | – | – | – | – |
| 2020–2021 | KooKoo | SM-liiga | 54 | 10 | 7 | 17 | 42 | 2 | 0 | 0 | 0 | 0 |
| 2021–2022 | KooKoo | SM-liiga | 60 | 2 | 5 | 7 | 55 | 16 | 2 | 1 | 3 | 2 |
| 2022–2023 | KooKoo | SM-liiga | 58 | 5 | 9 | 14 | 28 | 7 | 0 | 1 | 1 | 0 |
| 2023–2024 | KooKoo | SM-liiga | 60 | 10 | 10 | 20 | 24 | – | – | – | – | – |
| 7 kautta | yhteensä | SM-liiga | 319 | 34 | 35 | 69 | 187 | 33 | 2 | 4 | 6 | 4 |

Lähteet
-------

* Teemu Engberg The Internet Hockey Databasessa (englanniksi)
* Teemu Engberg Eurohockey-sivustolla (englanniksi)
* Teemu Engberg *Elite Prospects*. Everysport Media Group AB.  (englanniksi)

### Viitteet

1. ↑  Menestystarinat slämy: Vieraana Teemu Engberg *hifk.fi*.  4.2.2019. Oy HIFK Hockey AB. Viitattu 3.4.2024.
2. 1 2 3 4 5 6 7  Teemu Engberg *Elite Prospects*. Everysport Media Group AB.  (englanniksi)
3. ↑  Von Alfthan, Helena: Lovisapojken Teemu Engberg drömmer om NHL efter silver i U18-VM *svenska.yle.fi*.  24.4.2017. HELSINGFORS:  Yleisradio Oy. Viitattu 26.8.2017. (ruotsiksi)
4. 1 2  Haastattelu: Engberg: "Treenaaminen on sujunut hyvin" *kookoo.fi*.  17.5.2020. KooKoo Hockey Oy. Viitattu 17.5.2020.
5. ↑  Elite Prospects - HIFK U16 *eliteprospects.com*. Everysport Media Group AB. Viitattu 23.4.2019. (englanniksi)
6. ↑  Elite Prospects - HIFK U18 *eliteprospects.com*. Everysport Media Group AB. Viitattu 23.4.2019. (englanniksi)
7. ↑  Matches *championshockeyleague.com*.  25.8.2017. Champions Hockey League (CHL) AG. Viitattu 26.8.2017. (englanniksi)
8. ↑  Matches *championshockeyleague.com*.  25.8.2017. Champions Hockey League (CHL) AG. Viitattu 26.8.2017. (englanniksi)
9. ↑  IFK:n dösä suuntaa Manseen – tässä kokoonpano *hifk.fi*.  20.9.2017. Oy HIFK Hockey AB. Viitattu 3.4.2024.
10. ↑  Ottelutilastot *liiga.fi*.  20.9.2017. Jääkiekon SM-liiga Oy. Viitattu 20.9.2017.
11. ↑  Leinonen, Otto: HIFK hukkasi kahden maalin johtonsa, mutta voitti silti: "Emme laittaneet päitämme pensaaseen" *Jatkoaika.com*.  11.1.2018. Jatkoaika r.y. Viitattu 3.4.2024.
12. ↑  HIFK:n tulevan kauden joukkue selvillä - haaviin ui isoja kaloja *Jatkoaika.com*.  2.5.2018. Jatkoaika r.y. Viitattu 4.5.2018.
13. ↑  Elite Prospects - HIFK U20 *eliteprospects.com*. Everysport Media Group AB. Viitattu 23.4.2019. (englanniksi)
14. ↑  Hurmerinta, Eero: KooKoolle viisi uutta pelaajaa − Oksanen KHL-jäiltä Kouvolaan *Jatkoaika.com*.  23.3.2020. Jatkoaika r.y. Viitattu 26.3.2020.
15. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 29.5.2022.
16. ↑  Kahden vuoden jatkopahvi Teemu Engbergille *kookoo.fi*.  20.4.2023. KooKoo Hockey Oy. Viitattu 6.5.2023.
17. ↑  Elite Prospects - KooKoo *eliteprospects.com*. Everysport Media Group AB. Viitattu 3.4.2024. (englanniksi)
18. ↑  Kiesiläinen, Leevi: KooKoon sonnit ja vasikat, 2023−24: D'Astous rikkoi ennätyksen, mutta muu joukkue löysi ilon vain ykkössentterin nimestä *Jatkoaika.com*.  23.3.2024. Jatkoaika r.y. Viitattu 3.4.2024.
19. ↑  Tuomas Engberg *Elite Prospects*. Everysport Media Group AB.  (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo